নিনা গোল্ড ও রবার্ট স্টার্ন এই ধারাবাহিকের প্রাথমিক অভিনয়শিল্পী নির্বাচনকারী। অডিশন ও পঠন প্রক্রিয়ার মধ্য দিয়ে মূল অভিনয়শিল্পীদের নির্বাচন করা হয়। ব্যতিক্রম ছিলেন পিটার ডিংকলেজ ও শন বিন, লেখক নিজেই শুরু থেকে তাদের চেয়েছিলেন; ২০০৯ সালে এই প্রকল্পে তাদের যোগদানের ঘোষণা দেওয়া হয়। এই প্রকল্পে চুক্তি স্বাক্ষরকারী অন্য অভিনয়শিল্পীগণ ছিলেন জন স্নো চরিত্রে কিট হ্যারিংটন, জফ্রি ব্যারাথিয়ন চরিত্রে জ্যাক গ্লিসন, ভিসেরিস টার্গেরিয়ান চরিত্রে হ্যারি লয়েড এবং রবার্ট ব্যারাথিয়ন চরিত্রে মার্ক অ্যাডি। নির্মাতাদ্বয় বেনিওফ ও ওয়েসের মতে এই ধারাবাহিকের জন্য নির্বাচিত প্রথম অভিনয়শিল্পী ছিলেন অ্যাডি, তার অডিশন তারা যেমন চেয়েছিলেন তেমনই হয়েছিল। প্রথম মৌসুমে কয়েকটি চরিত্রের জন্য পুনরায় নতুন অভিনয়শিল্পী নেওয়া হয়। শুরুতে ক্যাটলিন স্টার্ক চরিত্রে অভিনয় করেছিলেন জেনিফার এল, কিন্তু পরে মিশেল ফেয়ারলিকে এই চরিত্রের জন্য নেওয়া হয়। ড্যানেরিস টার্গেরিয়ান চরিত্রে প্রথম অভিনয় করেছিলেন ট্যামজিন মার্চেন্ট, পরে এমিলিয়া ক্লার্ক এই চরিত্রে অভিনয় করেন। প্রথম মৌসুমের বাকি অভিনয়শিল্পীদের ২০০৯ সালের দ্বিতীয়ার্ধে নির্বাচন করা হয়।

অনুপ্রেরণা ও পরিবর্তন
অভিনয়শিল্পী নির্বাচন
প্রযুক্তিগত বিষয়াদি
উপযোগকরণ সময়সূচি